
ΈΛΕΝΑ ΙΩΑΝΝΙΔΟΥ 


Ο ΕΙΚΟΣΤΟΣ αιώνας σημάδεψε την ιστορίατης Κύπρου όσο καμιά άλλη περίοδος, στη µακρό- 
χρονη πορεία του νησιού. Από αγγλική αποικία έγινε µετά από αγώνες «ανεξάρτητη δηµοκρα- 
τία», σχήμα, όπως φάνηκε εχτων υστέρων, οξύµωρο. Όσα ακολούθησαν στα χρόνια µετά το 60 
και βρήκαν την τραγική τους κατάληξη το 74 απέδειξαν ότι οι εξτρεμιστικές τάσεις ανάµεσα σε 
κάποιες μερίδες και των δύο κοινοτήτων, η επεκτατική πολιτική της Τουρκίας και τα συµφέρο- 
ντα της διεθνούς πολιτικής, δεν επέτρεψαν ποτέ στο νησί να γίνει πραγματικά ανεξάρτητο και 
ότι τα οποιαδήποτε θεμέλια µιας δημοκρατίας υποσκάπτονταν συνεχώς µέχρι την τελική τους 
κατάρρευση τον Ιούλιο εκείνου του χρόνου. 

Το πολιτικό χλίµα στην Κύπρο αυτή την περίοδο χαρακτηρίζεται από ανάλογη πόλωση, δυσαρµο- 
γνία και φανατισμό. Γι’ αυτό το λόγο είναι αξιοπρόσεκτο το εγχείρηµα του Σάββα Κατσικίδη να 
αναλύσει τα κυπριακά εργατικά κινήματα αυτής τής περιόδου, δεδομένου ότι µια τέτοια προσέγ- 
γιση προὐποθέτει την παράλληλη ανάλυση των πολιτικών χαι των κοινωνικών δομών. Στη µελέτη 
του αυτή, η οποία κυκλοφόρησε στα γερμανικά µε τον τίτλο «Εργατικό κίνημα και σχέσεις εργα- 
σίας στην Κύπρο 1910-1952» ο Κατσικίδης προσεγγίζει το θέµα του κάνοντας αφενός µια ιστορι- 
κή/χρονολογική επισκόπηση της εξέλιξης του εργατικού κινήματος στην Κύπρο και αφετέρου µια 
συστηματική θεωρητική καταγραφή ενός πλήθους εμπειρικών δεδοµένων τα οποία και παραθέτει. 
Όπως επισημαίνει ο Κατσικίδης, ο οποίος διετέλεσε διευθυντής συντεχνίας! --το διάστηµα 19585- 
1986, της Δημοκρατικής Εργατικής Ομοσπονδίας Κύπρου, ΔΕΟΚ--, το χύριο χαρακτηριστικό 
των κυπριακών εργατικών κινημάτων είναι η πλήρης ταύτισήτους, ή καλύτερα η εξάρτησή τους 
από τα πολιτικά κόμματα. Αυτό το φαινόμενο δεν αποτελεί φυσικά αποκλειστικά κυπριακή ιδι- 
αιτερότητα, ο βαθμός εξάρτησης όµως ομολογουμένως ναι. Το γεγονός αυτό είναι συνδεδεμένο 
άµεσα χαι συμπίπτει χρονολογικά µετις απαρχές των εργατικών οργανώσεων χαι µετις απαρ- 
χές της εθνικής αφύπνισης του κυπριακού λαού. ΄Έτσι αναπόφευκτα οι πρώτες συντεχνίες ήταν 
έντονα πολιτικοποιηµένες, χαρακτηριστικό το οποίο διατήρησαν µέχρι σήµερα. Στο βιβλίο ο 
συγγραφέας επικεντρώνειτο ενδιαφέρον του στην εις βάθος ανάλυση αυτού του φαινομένου, το 
οποίο εχλαμβάνει κυρίως σήµερα ως παράγωγο της κομματικής πόλωσης. 


Ἱστορική και ποιοτική εξέλιξή του εργατικού κινήματος 

Τα κυπριακά εργατικά κινήματα από την αρχή της δημιουργίας τους χαι µέχριτην ανεξαρτησία, 
δεν είχαν να αγωνιστούν µόνον εναντίον µιας εδραιωµένης ελίτ αλλά και εναντίον της αυθαιρε- 
σίας µιας αποικιοχρατικής κυβέρνησης. 

Ἡ σχετικά καθυστερημένη εμφάνισήτους εξηγείται απότο γεγονός ότιη φάση της βιομηχανοποίησης 
ξεκίνησε συγκριτικά αργά στην Κύπρο. Οι Άγγλοι ευνοούσαν τον αγροτικό χαρακτήρα τῆς οικονο- 
µίας του νησιού, γιατί η ανάπτυξή του εξυπηρετούσε την τροφοδότηση της αγγλικής αγοράς. Με την 
εισαγωγή τεχνολογικών εξελίξεων, ιδιαίτερα µετάτο 1920, αρχίζει να δημιουργείται µια εργατικήτά- 
ξη, το μέγεθος της οποίας όµως δεν συγκρίνεται µε το μέγεθος των ευρωπαϊκών της αντίστοιχης πε- 
ριόδου. Είναι χαρακτηριστικότο γεγονός ότιτο 1931 η Κύπρος είχε 347.919 κατοίκους, απότους οποί- 
ους 120.000 ασχολούνταν µετη γεωργία, 16.172 ήταν εργάτες ενώ 27.565 άτοµα ήταν χωρίς εργασία. 

Σ᾽ ένα πρώτο στάδιο άρχισαν το 1915 να οργανώνονται συντεχνιακά οι λιμενεργάτες και οι οι- 
ποδόµοι. Η πιο σηµαντική μερίδα των εργατών όµως που συνέβαλε ιστορικά στη δημιουργίατων 
συντεχνιών ήταν οι μεταλλωρύχοι. Τα κοινωνικοπολιτικά δεδοµένα αυτής της περιόδου, δηλαδή 
η στυγνή οικονομική εχµετάλλευση από την αποικιοκρατική κυβέρνηση καθώς καιτο χάσμα µε- 
ταξύ αφενός της εχκλησίας και των αστών (γιατροί, δικηγόροι, καθηγητές, µεγαλέμποροι) και 
αφετέρου των γεωργών και εργατών, αποτέλεσαν τη βάση της αρχής των αγώνων για κοινωνική 
δικαίωση. Σημαντικό ρόλο, στη συγκεκριμένη περίπτωση, έπαιξε η µεταφοράτης αριστερής ιδε- 
ολογίας από τον ελλαδικό χώρο. 

Μεταξύ της δεκαετίας του 0 και µέχρι τα τέλη της δεκαετίας του 50, παρόλο που ήταν στο µε- 
γαλύτερο µέροςτους παράνομες, οι κυπριακές συντεχνίες είχαν εδραιωθεί και είχαν γίνει κοι- 
νωνικά αποδεχτές. Σε µια δεύτερη φάση, η οποία κατά τον συγγραφέα διαρκεί από το 1958 ώς 
τατέλη τῆς δεκαετίας του 70,το εργατικό κίνημα περνάει στην εμπειρική φάση, σ αυτή δηλαδή 
της σταθεροποίησης και της ποσοτικής του αύξησης. Σήµερα μιλάμε για την ποιοτική φάση των 
κυπριακών συντεχνιών, η οποία χαρακτηρίζεται από την αυξημένη θεσµοποίηση των σχέσεων 
πράτους-συντεχνίας. 


Η ιδεολογία τήης΄Ενωσης χαι τα αριστερά κινήματα 

Αν καιτο Κομμουνιστικό Κόμμα Κύπρου αποτελούσετον αντίποδα των εθνικοφρόνων δυνάµεων, 
οι οποίες υποστήριζαν την ΄Ένωση της Κύπρου µε την Ελλάδα, υπάρχει ένα «ενωτικό στοιχείο» 
που συνδέει αυτό το κόμμα καιτον ελλαδικό χώρο: η κοινή του πορεία µετο ΚΚΕ όσον αφορά στα 
μείζονα εθνικά θέµατα. Άλλωστε πολύ εύστοχα το έθεσε ο Παπαγεωργίου τιτλοφορώντας το βι- 
βλίοτου που ασχολείται µε το αντίστοιχο θέµα «ΑΚΕΛ. Το άλλο ΚΚΕ» (Αθήνα 1984). 

Ο Κατσικίδης προσπαθεί να πλησιάσει αυτή την πτυχή της ιστορίας του κόμματος, µε σκοπό να 
αναλύσειτις αρνητικές του επιπτώσεις πάνω στα αριστερά εργατικά κινήματα. Η πρώτη επανά- 
σταση µε παγκύπριο χαρακτήρα, η οποία στρεφόταν εναντίον της αγγλοκρατίας χαι έφερε ταυ- 
τόχρονα το μήνυμα της ΄Ένωσης εκδηλώθηκετον Οκτώβρητου 1931. Το ΚΚΚσε εκείνη τη φάση 
είχε μείνει αµέτοχο και υποστήριζε τη δημιουργία µιας ανεξάρτητης σοσιαλιστικής Κύπρου στα 
πλαίσια µιας βαλκανικής σοσιαλιστικής ομοσπονδίας. Το ΚΚΚ υπέπεσε έτσι στο λάθος να µην 
αναγνωρίσει τον λαϊκό-μαζικό χαρακτήρα του αντιαποικιοκρατικού και ταυτόχρονα ενωτικού 
αγώνα και υιοθέτησε ουτοπικές λύσεις, οι οποίες δεν ανταποκρίνονταν στις ανάγκες και επιθυ- 
µίες των Ελληνοκυπρίων. Οι αρνητικές επιπτώσεις στο κόμμα και κατ’ επέκταση στην αντίστοι- 
χη συντεχνία οδήγησαν το ΚΚΚσε αναθεώρηση της τακτικής του. 

Σε µια προσπάθεια αποσύνδεσης του κόμματος από τις λανθασμένες τακτικές του παρελθόντος 
αποφασίστηκε το 1941 η αναδιοργάνωση του ΚΚΚ και η μετονομασία του σε ΑΚΕΛ (Ανορθωτικό 
Κόμματου Εργαζόµενου Λαού). Θετική επίδραση στο νεοϊδρυθέν κόμμα είχε η αντιφασιστικήτου 
τοποθέτηση κατά τη διάρκεια του δευτέρου παγκοσμίου πολέμου.΄Ἐτσιτόσο το κόμμα όσο και η 
συντεχνίατου, ΠΕΟ (Παγκύπρια Εργατική Ομοσπονδία), σημείωσαν αύξηση των οπαδώντους. 
Ο δεύτερος παγκόσμιος πόλεμος είχε όµως καταστροφικές επιπτώσεις στην οικονομία του νησι- 
οὗ, η οποία παραλύει σχεδόν κυριολεκτικά κατά τη διάρκεια αυτής τῆς περιόδου. Η κατάσταση 
αυτή οδηγεί σε συνεχείς συγκρούσεις μεταξύ της εργατικής και τῆς αποικιοκρατικής χυβέρνη- 
σης, ενδεικτικές γιατη διάδοση πλέον µιας σοσιαλιστικής συνείδησης ανάµεσα στον εργαζόµε- 
νο λαό. Σ΄ αυτή την περίοδο όµως σπάει και το μονοπώλιο της συντεχνίας του ΑΚΕΛ, της ΠΕΟ 
(Παγκύπρια Εργατική Ομοσπονδία) µε την ίδρυση της τουρκοκυπριακής ομοσπονδίας ΟΤΤΟΕ 
(Οὗρτας Τιτκίςῃ Τταάε Ὀπίοηυ Εοάετα(ἴοπ). και της προσκείµενης στο ΚΕΚ (Κυπριακό Εθνικό 
Κόμμα) και γενικότερα στις αστικές δυνάµεις, ΣΕΚ (Συνομοσπονδία Εργατών Κύπρου). 

Ὡς ένα βαθµό θα μπορούσε να πει κανείς ότι µε την ίδρυση και της ΣΕΚ θεσµοθετείται πλήρως 
η αντιπαράθεση των δύο αντίθετων πολιτικών ρευμάτων, αφού δημιουργούνται πλέον οι δύο πό- 
λοι, ΑΚΕΛ/ΠΕΟ Ναι ΚΕΚ/ΣΕΚ. Προσέγγιση των δυο αυτών πόλων παρουσιάζεται µόνο σε µια συ- 
γκεχριµένη περίοδο, όταν το ΑΚΕΛ ενόψει των επιτυχιών του ΕΑΜ/ΕΛΑΣ στον ελλαδικό εμφύ- 
λιο υιοθετείτην ιδεολογία της΄Ἐνωσης, την οποία όµως και πάλι εγκαταλείπει µετά την ήττατων 
κομμουνιστών. 

Ο αγώνας του 1955-1959 ήρθε να οξύνει τις αντιπαλότητες μεταξύ των δύο παρατάξεων. Όσον 
αφορά την, θεωρητικά τουλάχιστον, πλήρη αποχή του ΑΚΕΛ από τον απελευθερωτικό αγώνα ο 
συγγραφέας παραθέτει ὥς κυριότερους λόγους την ηγεμονία του κινήματος, δηλαδή της ΕΟΚΑ, 
από την εχκλησία, την προσωπική αντικομμουνιστική τοποθέτηση του Μακαρίου και ιδιαίτερα 
τον φανατικό αντικομμουνισµό του στρατιωτικού αρχηγού της οργάνωσης, Γεώργιου Γρίβα Δι- 
γενή. Απότα γραφόμενα όµωςτου συγγραφέα δεν διαφαίνεται αν συμμερίζεταιτην επίσημη θέ- 
σητου ΑΚΕΛ σχετικά µετη µη συμμετοχή του στον αγώνα’ αν, δηλαδή, αυτή δεν ήταν απλά ανα- 
γκαστική λόγω των δεδοµένων που προαναφέρθηκαν, αλλά µια συνειδητή επιλογή, η οποία 
απέρρεε απότην πεποίθηση του ΑΚΕΛ, ότιη Κύπρος έπρεπε να γίνει ανεξάρτητη και ότι στη συ- 
νέχεια έπρεπε να στραφεί η προσοχή στα αιτήματα χαιτης Τουρκοκυπριακής κοινότητας. 


Η περίοδος µετά το 1960 

Λόγω της ταύτισης συντεχνίας-κόμματος ο Κατσικίδης παραθέτει τόσο το ιστορικό των σηµερι- 
νών χομµάτων όσο χκαιτο ιστορικό των προσκείµενων σ’᾽ αυτά συντεχνιών, τονίζοντας ιδιαίτερα 
τη στάση τους κατά την προ Χαι μετά το πραξικόπημα περίοδο. Μέσα από τα στοιχεία τα οποία 
παραθέτει γίνεται για µια ακόµα φορά φανερός ο διχασµός του κυπριακού λαού σε αριστερούς 
και δεξιούς' διχασµός, ο οποίος, όπως αποδείχθηκε, οξύνθηκε αμετάκλητα αυτή την περίοδο. Το 
γεγογός αυτό εξηγεί χαιτην µέχρι τώρα υποτονική παρουσίατου κεντρώου χώρου, η οποία έχει 
καιτις ανάλογες επιπτώσεις στο συνδικαλιστικό κίνημα. 

Πρέπει όµως να λεχθεί ότι οι πρόσφατες ανακατατάξεις στο κυπριακό πολιτικό πεδίο, δηλαδή 
πυρίως η συσπείρωση του κέντρου µέσω της προσπάθειας δημιουργίας ενός σοσιαλδηµοκρατι- 
κού κόμματος εκ µέρουςτης Ενιαίας Δημοκρατικής ΄Ένωσης Κύπρου, ΕΔΕΚ.του Δημοκρατικού 
Κόμματος, ΔΗΚΟ, χαιτων Ενωμένων Δημοκρατών, ΕΔΗ, αλλά και η συµµετοχή της ΕΔΕΚ στην 
κυβέρνηση Κληρίδη είναι ευοίωνες εξελίξεις, οι οποίες αν µη τι άλλο σηματοδοτούν τη δρομο- 
λόγηση άρσης τῆς κομματικής πόλωσης καιτης παρελθοντολογίας. 

Ο συγγραφέας δεν αναφέρεται µόνο στον ιδεολογικό προσανατολισμό των συντεχνιών. Η µελέ- 
τη του θα φανεί ιδιαίτερα χρήσιμη σε όσους ενδιαφέρονται για αριθμητικά δεδοµένα και γενι- 
πότερα πρακτικά στοιχεία που αφορούν τις κυπριακές συντεχνίες. Συγκεκριµένα αναφέρεται 
στην οργανωτική δοµή, στην οικονομική πολιτική, στην εκπαιδευτική πολιτική, στις μεθόδους 
για την εξεύρεση λύσεων στις οικονομικές διαφορές, καθώς και στα διάφορα προγράµµατα κοι- 
νωνικής πρόνοιας των συντεχνιών. Όσον αφορά τοτελευταίο σηµείο, αξίζει να σημειωθεί ότι οι 
συντεχνίες καλύπτουν, µε το ταμείο κοινωνικών ασφαλίσεων, τα κενά του συστήµατος χοινωνι- 
κής πρόνοιας του κράτους, ειδικά στον τοµέα της ιατρικής περίθαλψης, µιας χαι µέχρι τώρα οι 
διάφορες κυβερνήσεις δεν κατόρθωσαν να εφαρμόσουν ένα κρατικό σχέδιο υγείας. 
Αναφερόμενος στον ιδεολογικό προσανατολισμό των συντεχνιών, ο Κατσικίδης, παρατηρεί ότι 
οι «νέοι εργάτες της ΠΕΟ δεν αποδέχονταν την εχκλησία ὡς θρησκευτικό σύμβολο, γιατί αυτή 
στεκόταν στο πλευρό των εργοδοτών και γενικάτου συστήµατος παραγωγής». Είμαι της γνώμης 
ότι σε αυτό το σηµείο ο συγγραφέας οδηγείται σε µια παρακινδυνευµένη γενίκευση χωρίς να 
λαμβάνει υπόψη τις κυπριακές ιδιαιτερότητες, όπως στην περίπτωση αυτή ήταν το βαθύ θρη- 
σκευτικό αίσθηµα των Κυπρίων. Ας µην ξεχνάμε το παράδειγµα της Πολωνίας, µιας κοινωνίας, 
θα μπορούσε να πει κανείς, ανάλογα θρησκευόµενης, όπου κατά τη διάρκεια της κομμουνιστι- 
κής διακυβέρνησης 8020 των µελών του κόμματος δήλωναν θρησκευόµενοι. 


Το τριμερές σύστημα 

Ὡς προς το σηµείο αυτό, δηλαδή της άγνοιας των κυπριακών ιδιαιτεροτήτων και της αδυναμίας 
προσαρμογής στα ειδικά αυτά δεδοµένα ασκείται κριτική στο ΑΚΕΛ απότο σοσιαλιστικό κόμμα 
ΕΔΕΚ. Παρότι πρόκειται για όµορες δυνάµεις, οι σχέσεις τους χαρακτηρίζονται από τις ηγεµο- 
γικές τάσεις του πρώτου έναντιτου δευτέρου. ΄Έτσι όχι µόνον η ΣΕΚ αλλά και η ΠΕΟ εμπόδισαν 
µέχρι τώρα την αναγνώριση της προσκείµενης στην ΕΔΕΚ συντεχνίας ΔΕΟΚ εφαρμόζοντας το 
σύστηµα του «εἶοδεά 5Πορ». Στο σύστηµα αυτό ήδη εδραιωµένα σύνολα προσπαθούν να διατη- 
ρήσουν το μονοπώλιο εμποδίζοντας την αναγνώριση ή θεσµοποίηση άλλων εργατικών οργανώ- 

